བྱང་ཆུབ་སེམས་དཔའི་སྤྱོད་པ་མདོ་ཙམ་གདམས་ངག་ཏུ་བྱས་པ། །
སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། ། ངེས་
པར་ལེགས་པའི་བྱང་ཆུབ་དང་། ། མངོན་པར་མཐོ་བ་ཐོབ་འདོད་པས། །
དཀོན་མཆོག་གསུམ་ལ་ལྷར་བཟུང་ནས། ། དང་པོ་སྙིང་རྗེས་ཀུན་ལ་བལྟ། །
དེ་ནས་བྱང་ཆུབ་སེམས་བསྐྱེད་དེ། ། ཐབས་དང་ལྡན་པའི་སྤྱོད་པ་ཡིས། །
རང་གིས་སེམས་ཉིད་དང་པོར་གདུལ། ། དང་པོར་རང་ཉིད་མ་དུལ་བར། །
གཞན་དག་དུལ་བར་ཇི་ལྟར་ནུས། ། ཇི་ལྟར་འདབ་གཤོག་མ་ཚང་བའི། ། བྱ་
ཡི་མཁའ་ལ་འཕུར་མི་ནུས། ། དེ་བཞིན་ལྟ་སྤྱོད་མེད་པ་ཡི། ། གང་ཟག་དག་
ནི་ཇི་ལྟར་གྲོལ། ། དེ་ཕྱིར་དེ་ཉིས་འགྲུབ་པའི་ཕྱིར། ། དཀའ་བའི་འབད་པ་
ཆེན་པོས་བྱ། ། དཀའ་བས་སྦྱང་བ་མ་བྱས་པར། ། སླ་བས་གོམས་པར་ཇི་
ལྟར་འགྱུར། ། གོ་བགོས་ཁུར་ཁྱེར་རྒྱལ་སྲས་དེས།
། དགེ་བའི་བཤེས་གཉེན་
བསྟེན་བྱས་ཏེ། ། ཤེས་རབ་གསུམ་ལ་གཞི་བཅས་ནས། ། གོ་འཕང་མཆོག་ཏུ་
འགྲོ་བ་ཡི། ། ལྟ་བ་ཉིད་ལ་གཙོར་སྦྱངས་ཏེ། ། ཚུལ་ཁྲིམས་གཙང་མའི་གོས་
གྱོན་ནས། ། སྒྲུབ་ལ་ནན་ཏན་གཅེས་སུ་བྱ། ། ཆོས་ཀྱི་རྗེས་སུ་བསྒྲུབ་པའི་
ཕྱིར། ། དུས་དང་གནས་སྐབས་ཀུན་ཏུ་ཡང་། ། སྦྱོར་བ་དངོས་གཞི་རྗེས་
གསུམ་གྱིས། ། ལས་རྣམས་དྲན་པས་ཟིན་པར་བྱ། ། སྐྱོན་སྤངས་ལེགས་
བསྒྲུབ་དོན་ཡོད་བྱ། ། སྤྱོད་ལམ་དོན་མེད་དུ་མི་གནས། ། རྟག་ཏུ་རང་གི་
ཡོན་ཏན་སྦྱང་། ། དགེ་བའི་ཕྱོགས་ཀྱི་སྦྱོར་བ་ལ། ། སྤྲོ་བྱ་ཞུམ་དང་སེམས་མི་
གསད། ། ཉེས་སྤོང་ཡོན་ཏན་དགེ་འཕེལ་བའི། ། གྲོགས་བཙལ་མཐུན་པ་དེ་
25

སེམས་ཟུང་། ། ཡོན་ཏན་ཅན་ལ་གུས་ཕྱག་བྱ། ། ཉོན་མོངས་སྐྱེ་གྲོགས་ཐབས་
ཀྱི་སྤང་། ། མཐོ་དམན་གྲོགས་ཀུན་དག་ལ་ཡང་། ། ཆུ་ལས་འོ་མ་ལེན་པ་
བཞིན། ། ཉེས་པ་དེར་ལ་ལེགས་པར་བླང་། ། བྱས་ལ་དྲིན་གཟོ་སླར་ཕན་
གདགས། ། གཞན་ གྱི་ སྡིག་ རྐྱེན་ མི་ བྱ་ ཞིང་། ། དགེ་ བའི་ བར་ ཆད་ མི་
བྱའོ། ། མཐོ་ལ་ཕུན་ཚོགས་ཕྲག་དོག་མེད། ། གྲོགས་དང་དམན་ལ་བརྙས་
ཐབས་དང་། ། ཁྱད་དུ་བསད་པ་ཉིད་མི་བྱ། ། རང་སྐྱོན་གཞན་གྱི་ཡོན་ཏན་
བསྒྲག ། གཞན་སྐྱོན་མི་གླེང་རང་མི་བསྟོད། ། འདི་བས་ཕྱི་མ་གཙོར་གཟུང་
སྟེ། ། བྱེད་དགུ་ ཆོས་དང་བསྟུན་ཏེ་བྱ། ། འདི་ཡི་ཟང་ ཟིང་ རྣམ་ སྤངས་
ཏེ། ། འཕགས་པའི་ནོར་གྱིས་ལུས་བརྒྱན་བྱ། ། སྡུག་བསྔལ་དག་ལ་བདེར་མི་
གཟུང་། ། གཉིད་རྨུགས་ལེ་ལོ་གཡེང་སྤངས་ཏེ། ། ངེས་པར་འཆི་བའི་འདུ་
ཤེས་བསྐྱེད། ། དགེ་བ་ཆུས་ང་ཡང་འབད་པས་བསྒྲུབ། ། སྡིག་པ་ཆུང་ཡང་
རྣམ་པར་སྤངས། ། ཆོས་ཀྱི་ཆེད་དུ་མ་གཏོགས་པར། ། ཁ་ཟས་གོས་སོགས་
དོན་མི་གཏེར། ། འདོད་པ་ཆུང་དང་ཆོག་ཤེས་བྱ། ། འཇིག་རྟེན་ཆོས་བརྒྱད་
རྣམ་པར་སྤངས། ། ངོ་དགའ་གཞོག་སློངས་སོགས་མི་བྱ། ། རང་ལ་སྐྱོན་ཡོད་
མི་(འཚོ་)མཚོ་བར། ། གཞན་གྱི་སྐྱོན་ལ་དཔྱད་མི་བྱ། ། སྨྲ་དགའ་ཁས་ལེན་
དཔའ་བྱས་ནས། ། དེ་བཞིན་མི་སྒྲུབ་སྤང་བར་བྱ། ། གཡོ་དང་སྒྱུ་དག་མི་བྱ་
ཞིང་། ། ལོག་པའི་འཚོ་བ་རྣམ་པར་སྤང༌་། ། ཆོས་དང་མཐུན་པས་བསྒྲུབ་
པར་བྱ། ། ཉེ་དུ་ འབྲེལ་ བ་ ལ་ སོགས་ ལ། ། ཉེན་ པས་ ཆགས་ པར་ མི་ བྱ་
ཞིང་། ། ཕྱོགས་རིས་ཞེན་ཕྱོགས་མེད་པར་བྱ། ། གཞན་ལ་རེ་བ་ཆུང་བར་
བྱ། ། མི་ དགེའི་ ལས་ ལ་ མི་ བསྟོད་ སྨད། །. དགོས་ པ་ མེད་ པའི་ འདུ་ འཛི་
སྤང་། ། བྲེ་མིའི་གཏམ་ལ་དགའ་མི་བྱ། །. ཞེན་པས་འདོད་པའི་ཡིད་སྨོན་
དགག ། ཡོན་ཏན་ཐོབ་དང་ཚོགས་འཕེལ་བའི། ། ལས་ལ་ཞུམ་དང་ངོ་ཚ་
སྤང་། ། ང་རྒྱལ་ཁེངས་པས་གཉེན་པོས་གཞོམ། ། ཞེ་གདུང་ཁེང་གྲགས་རྣམ་
26

པར་སྤང་། ། དངོས་དང་བརྒྱུད་པས་སེམས་ཅན་ཀུན།
། ཉེ་དུ་འབྲེལ་བར་
གྱུར་པས་ན། ། ལུས་ངག་ཡིད་གསུམ་དྲི་མེད་པས། ། དེ་དག་ཀུན་ལ་བུ་
བཞིན་བལྟ། ། སྙིང་རྗེས་བཞིན་འཛུམ་གསོང་པོར་སྨྲ། ། དགའ་བའི་མིག་
གིས་ཀུན་ལ་བལྟ། ། འཁོར་གྲོགས་མཐོན་དམན་ཉེ་རིང་སྙོམས། ། བསྟོད་
དང་བཀུར་སྟིས་མི་དྲེགས་ཤིང་། ། སྨོད་དང་བརྙས་ལ་ཞེ་མི་སྡང༌་། ། ཕོངས་
པ་རྣམས་ལ་སྙིང་རྗེ་ཡིས། ། ཕན་ནི་གདགས་པ་ཉིད་དུ་བྱ། ། གང་ལ་ཆགས་
པ་སྤང་བྱ་སྟེ། ། དམན་པ་རྣམས་ལ་སྙིང་རྗེ་དང་། ། ཕན་པའི་བསམ་པས་
གདམས་ངག་བྱ། ། སེམས་ཅན་བསམ་པ་ཐ་དད་པས། ། བྱ་བ་དོན་ཆེན་
བརྟགས་ཏེ་བྱ། ། ཐམས་ཅད་མགུ་བར་སུ་ཡིས་ནུས། ། འོན་ཀྱང་འགྱོད་པ་
མེད་པ་ཡིས། ། སྡུག་བསྔལ་ཁྱད་བསད་བདེ་མ་ཆགས། ། རང་གི་སེམས་སྦྱང་
གཞན་སེམས་གཟུང་། ། བརྙས་དང་ཉེས་པ་བྱུང་ལ་སོགས། ། གཉེན་པོ་ལས་
དང་བརྫུན་པས་སྦྱང་། ། དེ་ལྟར་བལྟ་ཞིང་བྱང་ཆུབ་ཀྱི། ། སྤྱོད་པ་ཡི་དམ་
བརྟན་པར་བྱ། ། མི་ལུས་རིན་ཆེན་ཆུད་མི་གསན། ། ངེས་པར་འཆི་བས་ལོང་
མི་སྲིད། ། བརྩོན་འགྲུས་མེ་བཞིན་དྲག་ཏུ་སྤྱོད། ། མངོན་ཞེན་བདག་ལྟའི་རྩ་
བ་ཆོད། ། དུས་གསུམ་འཁོར་བ་གཉེན་པོས་ཚིམ། ། ཕྱིན་ཅི་ལོག་གི་གཡང་ས་
དོར། ། འཁོར་བའི་རྒྱུན་ཆོད་ལས་ཆུ་སྐོམས། ། ངན་སོང་གསུམ་པོ་སྒོ་ཆོད་
ལ། ། སྡུག་ བསྔལ་ གསུམ་ གྱི་ ནད་ ཞི་ སྟེ། ། མཐོ་ རིས་ ཐར་ པའི་ སྐས་ ལ་
འཛེགས། ། སྒྲིབ་པ་གཉིས་སྦྱོངས་ཚོགས་གཉིས་རྫོགས། ། སྐུ་དང་ཡེ་ཤེས་ས་
ཐོབ་སྟེ། ། འབད་པ་མེད་པར་ གཞན་ དོན་བསྒྲུབས། ། བྱང་ཆུབ་སེམས་
དཔའི་སྤྱོད་པ་མདོ་ཙམ་གདམས་ངག་ཏུ་བྱས་པ་སློབ་དཔོན་ཆེན་པོ་དཔལ་མར་
མེ་མཛད་ཡེ་ཤེས་ཀྱིས་མཛད་པ་རྫོགས་སོ། ། །༎
27

སེNཊཨEA
འབྱུང་གླུ།